दिल्ली में 9 साल की बच्ची की संदिग्ध हालात में मौत के परिजनों ने गैंगरेप और हत्या का आरोप लगाया है। दिल्ली सीएम अरविंद केजरीवाल ने परिजनों के लिए इंसाफ की मांग की है। कल वह पीड़ित परिवार से मुलाकात करेंगे। वहीं दिल्ली महिला आयोग ने मामले में पुलिस को समन जारी किया है।
सीएम अरविंद केजरीवाल ने दिल्ली में कानून व्यवस्था पर सवाल उठाते हुए ट्वीट किया, 'दिल्ली में 9 साल की मासूम के साथ हैवानियत के बाद हत्या बेहद शर्मनाक है। दिल्ली में कानून-व्यवस्था दुरुस्त किए जाने की जरुरत है। दोषियों को जल्द से जल्द फांसी की सजा मिलनी चाहिए।' केजरीवाल ने ट्वीट में आगे लिखा, 'कल पीड़ित परिवार से मिलने जा रहा हूं, न्याय की इस लड़ाई में परिवार की हर संभव मदद करेंगे।'
वहीं दिल्ली महिला आयोग भी मामले को लेकर ऐक्शन मोड में आ गया है। आयोग की अध्यक्ष स्वाति मालीवाल ने दिल्ली पुलिस को मामले में समन जारी किया है। स्वाति ने ट्विटर पर लिखा, 'दिल्ली कैंट में 9 साल की बच्ची की मृत्यु के मामले में मैनें दिल्ली पुलिस को समन जारी किया है।' इससे पहले सोमवार को मालवीला ने पीड़िता के परिवार को न्याय दिलाने की मांग की थी।
दिल्ली में 9 साल की बच्ची की संदिग्ध हालत में मौत, गैंगरेप और हत्या का मामला दर्ज, 4 गिरफ्तार
दरअसल परिजनों का आरोप है कि रविवार को उनकी 9 साल की बच्ची की संदिग्ध हालत में मौत हो गई । परिजनों का कहना है कि बना उनकी सहमति के आरोपियों ने बच्ची कां अंतिम संस्कार कर दिया गया। आरोप श्मशान घाट के पंडित और तीन दूसरे लोगों पर है। इस मामले में शुरुआत में पुलिस ने लापरवाही से मौत, सबूत मिटाने और परिजनों को बिना बताए शव का अंतिम संस्कार करने जैसे मामलों में मुकदमा दर्ज किया था। सोमवार शाम को मामले में एससी-एसटी कमिशन के साथ हुई मीटिंग के बाद पुलिस ने गैंगरेप, हत्या, पॉक्सो, एससी-एसटी एक्ट और जान से मारने की धमकी देने समेत कई धाराएं भी जोड़ दी हैं।
hin_Deva hin_Deva hin_Deva hin_Deva hin_Deva